Source: http://www.unric.org/fi/perustietoa-yksta/25922?showall=1
Timestamp: 2015-07-31 21:28:40+00:00

Document:
Perjantai, 31 heinäkuuta 2015	Siirry pääsisältöön
Kansainvälisen Tuomioistuimen perussääntö 1 artikla
Yhdistyneet Kansakunnat suorittaa tuomioistuimen kulut yleiskokouksen päättämällä tavalla. Kansainvälisen Tuomioistuimen perussääntö
1. Ainoastaan valtiot voivat olla asianosaisina tuomioistuimessa. 2. Tuomioistuin voi ohjesääntönsä määräämin ehdoin pyytää julkisilta
kansainvälisiltä järjestöiltä siinä vireillä olevia asioita koskevia
tietoja sekä vastaanottaa tietoja, joita nämä järjestöt toimittavat
omasta aloitteestaan. 3. Kun tuomioistuimeen saatetussa asiassa tulee
kysymykseen jonkin julkisen kansainvälisen järjestön perustana olevan
asiakirjan tai tämän asiakirjan perusteella tehdyn kansainvälisen
sopimuksen tulkinta, pääsihteerin on siitä ilmoitettava tälle
järjestölle ja toimitettava sille kaikki kirjallinen
oikeudenkäyntiaineisto. 35 artikla.
1. Tuomioistuin on tähän perussääntöön yhtyneiden valtioiden käytettävissä. 2. Ne ehdot, joilla tuomioistuin on avoinna muille valtioille,
vahvistaa turvallisuusneuvosto ottaen samalla huomioon voimassa olevien
sopimusten erityiset määräykset, jolloin nämä ehdot eivät missään
tapauksessa saa asettaa asianosaisia eriarvoiseen asemaan
tuomioistuimen edessä. 3. Kun asianosaisena on valtio, joka ei ole
Yhdistyneiden Kansakuntien jäsen, vahvistaa tuomioistuin sen määrän,
jolla tämän asianosaisen on otettava osaa tuomioistuimen kulujen
korvaamiseen. Tätä määräystä ei kuitenkaan ole sovellettava, jos tämä
valtio osallistuu tuomioistuimen kuluihin. 36 artikla
1. Tuomioistuimen toimivalta käsittää kaikki asiat, jotka asianosaiset
alistavat sille, samoin kuin kaikki ne tapaukset, jotka erityisesti
mainitaan Yhdistyneiden Kansakuntien peruskirjassa tai voimassa
olevissa sopimuksissa tai välipuheissa. 2. Tähän perussääntöön yhtyneet valtiot voivat milloin
tahansa selittää tunnustavansa tuomioistuimen tuomiovallan ipso facto
ja ilman erityistä sopimusta päteväksi jokaiseen saman velvoituksen
hyväksyvään valtioon nähden kaikissa oikeudellista laatua olevissa
riitakysymyksissä, jotka koskevat: a. sopimuksen tulkintaa; b. mitä hyvänsä kansainvälisoikeudellista kysymystä; c. jonkin tosiasian olemassaoloa, joka todettuna merkitsisi kansainvälisen velvoituksen rikkomista; d. kansainvälisen velvoituksen rikkomisesta johtuvan hyvityksen laatua tai laajuutta. 3. Nämä selitykset voidaan antaa joko ehdoitta tai edellyttäen
vastavuoroisuutta useiden tai tiettyjen valtioiden puolelta, tai
määräajaksi. 4. Nämä selitykset on talletettava Yhdistyneiden
Kansakuntien pääsihteerin huostaan, joka toimittaa niistä jäljennöksen
tähän perussääntöön yhtyneille valtioille ja tuomioistuimen
pääsihteerille. 5. Selitysten, jotka on annettu Pysyvän kansainvälisen
tuomioistuimen perussäännön 36 artiklan nojalla määräajaksi, joka ei
ole vielä kulunut umpeen, katsotaan tähän perussääntöön yhtyneiden
valtioiden välisissä suhteissa sisältävän Kansainvälisen tuomioistuimen
tuomiovallan tunnustamisen näiden ilmoitusten mukaan vielä jäljellä
olevaksi määräajaksi ja niiden sisältämien ehtojen mukaisesti. 6. Erimielisyyden ilmaantuessa siitä, onko tuomioistuin toimivaltainen, ratkaisee asian tuomioistuin. 37 artikla
Kun tähän perussääntöön yhtyneiden valtioiden kesken voimassaoleva
sopimus tai välipuhe edellyttää jonkin asian jättämistä Kansainliiton
asettamalle tuomioistuimelle tai Pysyvälle kansainväliselle
tuomioistuimelle, on asia siirrettävä Kansainväliselle
tuomioistuimelle. 38 artikla
1. Tuomioistuin, jonka tehtävänä on ratkaista sille jätetyt riidat kansainvälisen oikeuden mukaan, soveltaa: a. kansainvälisiä yleis- tai
erityissopimuksia, jotka sisältävät riitapuolina olevien valtioiden
nimenomaan tunnustamia sääntöjä; b. kansainvälistä tapaa velvoittavaksi oikeudeksi tunnustetun yleisen käytännön ilmauksena; c. sivistyskansojen tunnustamia yleisiä oikeusperiaatteita; d. ottaen huomioon 59 artiklan määräyksen oikeudellisia ratkaisuja sekä
eri maiden etevimpien tutkijain oppeja apukeinona oikeussääntöjen
määrittelemiseksi. 2. Tämä säännös ei rajoita tuomioistuimen valtaa tuomita ex aequo et bono, jos asiapuolet siihen suostuvat. Kansainvälisen Tuomioistuimen perussääntö
Ellei tuomioistuin toisin määrää, suorittaa kukin asianosainen itse oikeudenkäyntikulunsa. Kansainvälisen Tuomioistuimen perussääntö
1. Tuomioistuin voi antaa neuvovan lausunnon mistä hyvänsä
oikeudellisesta kysymyksestä jokaisen elimen tai laitoksen pyynnöstä,
jolla on oikeus pyytää lausuntoa Yhdistyneiden Kansakuntien peruskirjan
nojalla tai sen määräysten mukaisesti. 2. Kysymykset, joista tuomioistuimen neuvovaa lausuntoa
pyydetään, on esitettävä tuomioistuimelle kirjallisessa hakemuksessa,
joka täsmällisessä muodossa määrittelee pyynnön kohteena olevan
kysymyksen. Siihen on liitettävä kaikki asiakirjat, jotka ovat omiaan
valaisemaan kysymystä. 66 artikla
1. Pääsihteerin on heti tiedoitettava neuvovaa lausuntoa koskevasta
hakemuksesta kaikille valtioille, joilla on oikeus esiintyä
tuomioistuimessa. 2. Pääsihteerin on sitä paitsi erityisesti ja suoraa
yhteyttä käyttäen ilmoitettava jokaiselle valtiolle, jolla on oikeus
esiintyä tuomioistuimessa, sekä jokaiselle kansainväliselle
järjestölle, jonka tuomioistuin tai, ellei se ole koolla, puheenjohtaja
katsoo voivan antaa tietoja kysymyksestä, että tuomioistuin on valmis
vastaanottamaan kirjallisia esityksiä määräajassa, jonka puheenjohtaja
asettaa, tai kuulemaan suullisia selvityksiä tarkoitusta varten
pidettävässä julkisessa istunnossa. 3. Jos jokin näistä valtioista, joka ei ole saanut
tämän artiklan 2 momentissa mainittua erityistä ilmoitusta, ilmaisee
toivomuksen saada jättää kirjallisen esityksen tai tulla kuulluksi,
tuomioistuin päättää tästä. 4. Valtiot tai järjestöt, jotka ovat antaneet
kirjallisia esityksiä tai suullisia selvityksiä, voivat lausua
mielipiteensä toisten valtioiden ja järjestöjen esittämistä
selvityksistä siinä muodossa, laajuudessa ja määräajassa, jonka
kussakin tapauksessa erikseen tuomioistuin tai, ellei se ole koolla,
puheenjohtaja määrää. Tässä tarkoituksessa pääsihteeri toimittaa
hyvissä ajoin kirjalliset selvitykset niille valtioille tai
järjestöille, jotka itse ovat sellaisia esittäneet. 67 artikla
Tuomioistuin julistaa neuvovat lausuntonsa julkisessa istunnossa, sen
jälkeen kun tästä on ilmoitettu Yhdistyneiden Kansakuntien
pääsihteerille ja jäsenval-tioiden sekä muiden valtioiden ja
kansainvälisten järjestöjen, joita asia välittömästi koskee,
edustajille. 68 artikla
Neuvontatehtäviä suorittaessaan tulee tuomioistuimen myös ottaa
huomioon tämän peruskirjan riita-asioissa noudatettavia määräyksiä
siinä määrin, kuin se katsoo niitä voitavan soveltaa. Kansainvälisen Tuomioistuimen perussääntö
Muutokset tähän perussääntöön tehdään noudattaen sitä menettelytapaa,
joka on voimassa Yhdistyneiden Kansakuntien peruskirjaan tehtäviin
muutoksiin nähden, kuitenkin ottaen huomioon ne säännökset, jotka
yleiskokous turvallisuusneuvoston suosituksesta ehkä vahvistaa
sellaisten valtioiden osallistumisesta, jotka ovat hyväksyneet tämän
tuomioistuimen perussäännön, mutta eivät ole Yhdistyneiden Kansakuntien
jäseniä. 70 artikla
Tuomioistuin voi ehdottaa tarpeelliseksi katsomiaan muutoksia tähän
perussääntöön pääsihteerille osoitetulla kirjallisella ilmoituksella,
69 artiklan määräysten mukaan tutkittaviksi. AJANKOHTAISTA 2015

References: Tuomioistuin 
 Tuomioistuin 
 tuomioistuin 
 tuomioistuin 
 tuomioistuin 
 tuomioistuin 
 Tuomioistuin 
 tuomioistuin 
 tuomioistuin 

tuomioistuin 
 tuomioistuin 

Tuomioistuin 

Tuomioistuin